Den er kjent for at bygningene som huset Reichssicherheitshauptamt, Sicherheitsdienst, Gestapo og SS i det nasjonalsosialistiske Tyskland lå her. Gestapos hovedkontor i nr. 8 var opprinnelig en kunsthåndverksskole, bygget i fem etasjer i lys sandstein fra århundreskiftet. Gestapo overtok bygningen etter maktovertakelsen i 1933 og bygget den om, blant annet med 38 celler i første etasje, og resten til kontorer og avhørsrom.